ΚΑΝΟΝΙΣΜΟΣ ( ΕΟΚ ) αριθ . 1223/89 ΤΟΥ ΣΥΜΒΟΥΛΙΟΥ της 3ης Μαΐου 1989 για την τροποποίηση του κανονισμού ( ΕΟΚ ) αριθ . 1008/86 για τον καθορισμό ορισμένων λεπτομερειών εφαρμογής του καθεστώτος επιστροφών στην παραγωγή που εφαρμόζονται στο άμυλο γεωμήλων ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ, ιΕχοντας υπόψη : τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1213/89^(2 ), και ιδίως το άρθρο^11α παράγραφος 2, την πρόταση της Επιτροπής, Εκτιμώντας : ότι, λόγω της ιδιαίτερης κατάστασης του τομέα του αμύλου γεωμήλων, ο κανονισμός ( ΕΟΚ ) αριθ . 2727/75 έχει προβλέψει τη δυνατότητα λήψεως όλων των αναγκαίων μέτρων στον τομέα αυτόν ότι ο κανονισμός ( ΕΟΚ ) αριθ . 1008/86^(3 ) προβλέπει, αφενός, την πληρωμή πριμοδότησης στους παραγωγούς αμύλου γεωμήλων για τις περιόδους εμπορίας 1986/87, 1987/88 και 1988/89 και, αφετέρου, ότι το Συμβούλιο αποφασίζει πριν από την 1η Απριλίου 1989 τα μέτρα που θα εφαρμοστούν από την περίοδο εμπορίας 1989/90 ότι οι ιδιαίτεροι περιορισμοί, ιδίως διαρθρωτικού χαρακτήρα, που έχουν επίπτωση επί του τομέα της αμυλοποιίας δικαιολογούν τη διατήρηση μιας διορθωτικής διατάξεως υπέρ του τομέα αυτού, που προβλέπει την πληρωμή κατάλληλης ειδικής πριμοδότησης ότι η χορήγηση της πριμοδότησης αυτής υπέρ της αμυλοποιίας γεωμήλων πρέπει να εξαρτάται από την πληρωμή ελάχιστης τιμής στον παραγωγό γεωμήλων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1 Το άρθρο 2 του κανονισμού ( ΕΟΚ ) αριθ . 1008 /86 αντικαθίσταται από το ακόλουθο κείμενο : "ιΑρθρο 2 Για την περίοδο εμπορίας 1989/90 τα κράτη μέλη πληρώνουν στους παραγωγούς αμύλου γεωμήλων πριμοδότηση 18,70 Ecu ανά τόνο παραχθέντος αμύλου . Η χορήγηση της πριμοδότησης εξαρτάται από τον όρο ότι ο αμυλοποιός έχει καταβάλει στον παραγωγό γεωμήλων την ελάχιστη τιμή που προβλέπεται στο άρθρο 1 ." Άρθρο 2 Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Εφαρμόζεται από την 1η Ιουλίου 1989 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος . Βρυξέλλες, 3 Μαΐου 1989 .

[Source: multi_eurlex | Tokens: 2058]